b'\n_START_ARTICLE_\nM\xc3\xa2con\n_START_SECTION_\nGeografija\n_START_PARAGRAPH_\nKraj, sredi\xc5\xa1\xc4\x8de M\xc3\xa2connaisa med pokrajinama Bresse na vzhodu in Beaujolais na zahodu, le\xc5\xbei na zahodnem obre\xc5\xbeju reke Saone, 65 km severno od Lyona in 125 km ju\xc5\xbeno od Dijona.\n_START_SECTION_\nZgodovina\n_START_PARAGRAPH_\nUstanovitev M\xc3\xa2cona (anti\xc4\x8dni Matisco) sega nazaj v 2. stoletje pred na\xc5\xa1im \xc5\xa1tetjem. V \xc4\x8dasu od 843 do 1600 je kraj le\xc5\xbeal na meji med  Francoskim in Svetorimskim cesarstvom, kot tak je u\xc5\xbeival carinske ugodnosti, ob tem pa do\xc5\xbeivljal razcvet. V \xc4\x8dasu verskih vojn v 16. stoletju je bil mo\xc4\x8dno opori\xc5\xa1\xc4\x8de hugenotov. Med francosko revolucijo leta 1790 je postal sede\xc5\xbe novoustanovljenega departmaja Sa\xc3\xb4ne-et-Loire. V \xc4\x8dasu druge svetovne vojne je v njem delovalo mo\xc4\x8dno odporni\xc5\xa1ko gibanje, sam M\xc3\xa2con pa je bil prvi kraj v francoskem pasu med Parizom in Lyonom.'